Document ID: /roh_data/filtered/fineweb-2-filterrobots_roh.jsonl.gz/21889

Dasper l’approvaziun dal quint annual ha la radunanza plinavant concedì divers credits: 264'400 francs per schlargiar il provediment da l'aua, 190'000 francs per renatiralisar ina bloccada e chanalisar il Schwarzbachtobel e 62'000 francs per francar ina spunda dal parcadi sper la chasa da scola.
Per il project dal Schwarzbachtobel quinta la vischnanca cun ina participaziun da Confederaziun e chantun da radund 55 pertschient.
Ultra da quai èn vegnidas approvadas midadas da statuts dals pumpiers dal Partenz Central e dal consorzi da scola dal stgalim superiur dal Partenz Central.
RR novitads 12:00